AIŠKINAMASIS RAŠTAS

Dėl patalpų nuomos ne konkurso būdu perkant viešąsias paslaugas

**1. Parengto tarybos sprendimo projekto tikslai ir uždaviniai**

VšĮ Molėtų ligoninė (toliau – Įstaiga) 2017 m. kovo 10 d. raštu Nr. S-92 „Dėl leidimo išnuomoti patalpas“, kreipėsi į Molėtų rajono savivaldybės administracijos direktorių, prašydama leisti nuo 2017 m. liepos 1 d. išnuomoti 107,35 kv. m ploto ligoninės patalpas klinikinės diagnostikos laboratorijos veiklai **Įstaigos** organizuojamą viešųjų paslaugų pirkimą, vykdomą Lietuvos Respublikos viešųjų pirkimų įstatymo nustatyta tvarka, laimėjusiam tiekėjui. Šiuo metu minėtas patalpas nuomoja klinikinės diagnostikos laboratorijos paslaugas teikianti bendrovė. Paslaugų teikimo ir patalpų nuomos sutartys su šia bendrove bus nutrauktos 2017 m. birželio 30 d. **Įstaiga** organizuos medicininių laboratorijos paslaugų pirkimą Lietuvos Respublikos viešųjų pirkimų įstatymo nustatyta tvarka ir patalpų, reikalingų šios paslaugos teikimui, nuoma bus pirkimo dalimi.

Parengto sprendimo projekto tikslas – išnuomoti nuo 2017 m. liepos 1 d. ne konkurso būdu **klinikinės diagnostikos laboratorijos veiklai paslaugų pirkimą** laimėjusiam tiekėjui sutarties galiojimo laikotarpiui 107,35 kv. m ploto patalpas ligoninės pastate, esančiame Molėtų m., Graužinių g. 3. Pradinė 1 kv. m nuomos kaina – 0,86 euro per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2017 m. vasario 22 d. sprendimu Nr. B1-18 „Dėl Molėtų rajono savivaldybės tarybos 2015 m. vasario 20 d. sprendimo Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“ pakeitimo”, 3 ir 4 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – išnuomotose patalpose bus vykdoma Įstaigai būtina veikla.

Neigiamų pasekmių nenumatoma.

**4. Priemonės sprendimui įgyvendinti**

**Įstaiga** organizuos medicininių laboratorijos paslaugų pirkimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

VšĮ Molėtų ligoninė ir Molėtų rajono savivaldybės administracija.